Document ID: 32011R1116

VYKONÁVACIE NARIADENIE KOMISIE (EÚ) č. 1116/2011
z 31. októbra 2011,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä jeho článok 20,
keďže:
(1)
Na plenárnom zasadnutí v Jeruzaleme v novembri 2010 účastníci Kimberleyského procesu rozhodnutím pléna predbežne schválili doplnenie Svazijska do zoznamu účastníkov KP s tým, že toto schválenie musí predseda KP potvrdiť svojím oznámením po vyriešení niektorých otvorených otázok.
(2)
Predseda KP svojím oznámením z 30. mája 2011 potvrdil, že Svazijsko sa stáva účastníkom KP.
(3)
Príloha II k nariadeniu (ES) č. 2368/2002 by sa preto mala zodpovedajúcim spôsobom zmeniť a doplniť.
PRIJALA TOTO NARIADENIE:
Článok 1
Príloha II k nariadeniu (ES) č. 2368/2002 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 31. októbra 2011

Labels: 11
5
14
7
3
18